
Ministru kabineta rīkojums Nr. 379
Rīgā 2023. gada 20. jūnijā (prot. Nr. 33 39. §)
Par apropriācijas pārdali
· 1. Pamatojoties uz Likuma par budžetu un finanšu vadību 9. panta piecpadsmito daļu, atbalstīt apropriācijas pārdali 600 000 euro apmērā no budžeta resora "47. Radio un televīzijas regulators" programmas 01.00.00 "Nozares vadība" uz budžeta resora "08. Sabiedrības integrācijas fonds" programmu 04.00.00 "Mediju projektu īstenošana", lai stiprinātu komerciālo elektronisko plašsaziņas līdzekļu tehnoloģisko bāzi un infrastruktūru, veicinātu to digitalizāciju un personāla izaugsmi, kā arī atbilstoši mūsdienu prasībām nodrošinātu mediju kapacitātes celšanu.
· 2. Nacionālajai elektronisko plašsaziņas līdzekļu padomei un Sabiedrības integrācijas fondam normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

